OpenLLM-France/wikimedia huggingface dataset:
# Sydney McLaughlin-Levrone

Sydney Michelle McLaughlin-Levrone (sortzez Sydney Michelle McLaughlin; New Brunswick, 1999ko abuztuaren 7a) estatubatuar atleta bat da, hesi lasterketan eta errelebo lasterketetan lehiatzen dena bereziki.
Udako Olinpiar Jokoetan hiru bider parte hartu zuen, 2016., 2020. eta 2024. urteetan, eta bina urrezko domina lortu zituen Tokion, 2020an, eta Parisen, 2024an, 400 m hesi eta 4 × 400 m lasterketetan.
Lau domina irabazi zituen Munduko Atletismo Txapelketan, 2019an eta 2022an.
2022ko uztailean, munduko errekor berri bat ezarri zuen 400 m hesien (50,68 s), 2024ko uztailean berriro gainditu zuen (50,65 s), eta berriro ere Parisen 2024an, 50,37 s denborarekin.
Urteko atleta aukeratu zuen World Athleticsek 2022an.

## Nazioarteko palmaresa

Olinpiar Jokoak :
| Urtea | Lekua | Domina | Proba |
| 2020 | Tokio (Japonia) | 01 ! | 400 m hesiak |
| 2020 | Tokio (Japonia) | 01 ! | 4 × 400 m |
| 2024 | Paris (Frantzia) | 01 ! | 400 m hesiak |
| 2024 | Paris (Frantzia) | 01 ! | 4 × 400 m |
| Munduko Txapelketa ||||
| Urtea | Lekua | Domina | Proba |
| 2019 | Doha (Qatar) | 01 ! | 4 × 400 m |
| 2019 | Doha (Qatar) | 02 ! | 400 m hesiak |
| 2022 | Eugene (AEB) | 01 ! | 400 m hesiak |
| 2022 | Eugene (AEB) | 01 ! | 4 × 400 m |

## Erreferentziak

* 1 2 (Ingelesez) «Sydney McLaughlin» Olympedia (web.archive.org) 2024-04-29 (Noiz kontsultatua: 2024-08-12).
* ↑ (Frantsesez) «Sydney McLaughlin-Levrone» Jeux Olympiques Paris 2024.
* ↑ (Ingelesez) «Sydney MCLAUGHLIN-LEVRONE | Profile |» World Athletics (web.archive.org) 2024-06-10 (Noiz kontsultatua: 2024-08-12).
* ↑ (Ingelesez) «FINAL | 400 Metres Hurdles | Results | Oregon 22» World Athletics Championships (web.archive.org) 2023-11-28 (Noiz kontsultatua: 2024-08-12).
* ↑ (Gaztelaniaz) «McLaughlin avisa para los Juegos con récord del mundo en 400 metros vallas» AS.com (web.archive.org) 2024-08-08 (Noiz kontsultatua: 2024-08-12).
* ↑ (Frantsesez) «JO de Paris 2024 | 400 m haies femmes : titre olympique et record du monde pour Sydney McLaughlin-Levrone» Jeux Olympiques Paris 2024 (web.archive.org) 2024-08-09 (Noiz kontsultatua: 2024-08-12).
* ↑ (Ingelesez) «McLaughlin-Levrone and Duplantis named World Athletes of the Year» World Athletics (web.archive.org) 2024-08-09 (Noiz kontsultatua: 2024-08-12).

## Ikus, gainera

* Atletismoa 2024ko Udako Olinpiar Jokoetan

## Kanpo estekak

* (Ingelesez) World Athletics
* Datuak: Q24955939
* Multimedia: Sydney McLaughlin / Q24955939
# Sydney Payne

Sydney Payne (Victoria, 1997ko irailaren 16a) kanadar emakume arraunlaria da. 2020ko Udako Olinpiar Jokoetan, esku hartu zuen: Tokio 2020 (Tokio), eta urrezko domina lortu zuen zortzikoan. Taldea honako hauek osatzen zuten: Sydney Paynek berak,Kasia Gruchalla-Wesierskik, Susanne Graingerrek, Madison Maileyk, Andrea Proskek, Lisa Romanek, Christine Roperrek, Avalon Wasteneysek eta Kristen Kitek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Zortzikoa |
| 2024 | Paris Frantzia | 02 ! | Zortzikoa |
| Munduko arraunketa Txapelketa ||||
| Urtea | Lekua | Domina | Kategoria |
| 2018 | Plovdiv Bulgaria | 02 ! | W8+ |
| Munduko U23 arraunketa Txapelketa ||||
| Urtea | Lekua | Domina | Kategoria |
| 2017 | Plovdiv Bulgaria | 01 ! | BW8+ |
| 2018 | Poznan Polonia | 01 ! | BW8+ |
| 2022 | Račice Txekia | 03 ! | Zortzikoa |

## Erreferentziak

* ↑ "Sydney Payne" olympedia.org. (Ingelesez)
* ↑ "Sydney Payne" FISAren datu basea. (Ingelesez)

## Kanpo estekak

* Datuak: Q61448566
# Storm (Marvel Comics)

Storm, euskaraz Ekaitz, Marvel Comics komiki argitaletxearen superheroi bat da, X-Men superheroi taldeko kidea. Jaiotze izenez Ororo Munroe, Kenyako tribu bateko printzesa baten eta afroamerikar argazkilari-kazetari baten alaba da, New York hiriko Harlem auzoan eta Egiptoko Kairo hirian jaioa eta hazia, baina neskatoa zela umezurtz gelditua.
Bere ahalmenen artean honakoak daude: Metereologiaren manipulazioa nahieran, hegan egitea eta enpatia klimatikoa.

## Zinema

Zineman Halle Berry eta Alexandra Shipp aktoeeak antzeztu dute.
* X-Men (2000)
* X-Men 2 (2003)
* X-Men: The Last Stand (2006)
* X-Men: Days of Future Past (2014)
* X-Men: Apocalypse (2016)
* Deadpool 2 (2018)
* Dark Phoenix (2019).
# Stormbringer (Deep Purple)

Stormbringer (euskaraz literalki Ekaitz-Ekarle) Deep Purple rock musika taldearen abesti bat da. 1974ko izen berdineko Stormbringer diskoaren barnean argitaratu zen.

## Kanpo estekak

* Stormbringer abestia entzungai. Youtube.com (Ingelesez)
* Datuak: Q20492720
# Stormstown (Pennsylvania)

Stormstown Ameriketako Estatu Batuetako erroldak esleitutako leku bat da. Centre konderrian kokatuta dago, Pennsylvania estatuan. 2.468 biztanle ditu, 20,589747 kilometro koadroko azaleran banatuta.

## Ikus, gainera

* Centre konderria

## Kanpo estekak

* Datuak: Q1182483
# Stormy Daniels

Stephanie Gregory Clifford (Baton Rouge, Louisiana, Ameriketako Estatu Batuak, 1979ko martxoaren 17a), ezagunagoa Stormy Daniels, Stormy Waters edo Stormy izen artistikoz, estatubatuar aktore pornografiko, gidoilari eta zuzendaria da. NightMoves, AVN eta XRCO Ospearen Aretoetako kidea da.
* Datuak: Q233240
* Multimedia: Stormy Daniels / Q233240
# Stormont gaztelua

Stormont gaztelua (ingelesez Stormont Castle) Ipar Irlandako Belfast hiriko ekialdean kokatzen den baroietxe edo etxalekua da eta Ipar Irlandako Agintaritzak bere hitzaldiak ematen dituen egoitza nagusia izan ohi da.
1921 eta 1972 bitartean Ipar Irlandako Lehen Ministroaren egoitza ofizialtzat erabili izan zen. Dena dela, Stormont Etxea bizilekutzat hautatu izan ohi duten lehen ministroen kopurua nahiko hutsala izan da. 1921 eta 1972 bitartean Ipar Irlandako Gobernuaren Gabinete Gela kokatzeko ere erabili izan da.

## Kanpo estekak

* Datuak: Q2670655
* Multimedia: Stormont Castle / Q2670655
# Storla (Hego Dakota)

Storla Ameriketako Estatu Batuetako erroldak esleitutako leku bat da. Aurora konderrian kokatuta dago, Hego Dakota estatuan. 6 biztanle ditu, 0,325294 kilometro koadroko azaleran banatuta.

## Ikus, gainera

* Aurora konderria

## Kanpo estekak

* Datuak: Q2792458
* Multimedia: Storla, South Dakota / Q2792458
# Storm Lake (Iowa)

Storm Lake Iowako hiri bat da. Buena Vista konderrian kokatua dago. 2010ean 10.600 biztanle zituen, 10,58 kilometro koadrotan banatuta.

## Ikus, gainera

* Buena Vista konderria

## Kanpo estekak

* Datuak: Q510840
* Multimedia: Storm Lake, Iowa / Q510840
# Stormers (errugbi taldea)

Stormers Hegoafrikako errugbi talde profesionala da, Lurmutur Hirian egoitza duena. Super Rugby txapelketan parte hartzen zuen, baina 2021ean United Rugby Championship ligan hasi zen jokatzen irlandarrekin, galesekin, eskoziarrekin eta italiarrekin batera. Southern Kings taldearen tokia hartu zuen eta aurreneko partehartzean txapelduna izan zen.

## Palmaresa

* Super Rugby
** irabazlea (0)
** bigarrena (1): 2010
** Hegoafrikako konferentziako txapelduna (5): 2011, 2012, 2015, 2016, 2017
* United Rugby Championship:
** irabazlea (1): 2022
** bigarrena (1): 2023

## Kanpo estekak

* (Ingelesez) Webgune ofiziala
* Datuak: Q794910
* Multimedia: Stormers / Q794910
# Stormtrooper

Stormtrooperrak edo Soldadu Inperialak Star Wars film sagan Inperio Galaktikoaren eraso tropak dira.

## Deskribapena

Stormtrooperrak Star Warsen unibertsoan kolore zuriko armajantzi zuri batekin erakusten dira. Galaxian ordena mantentzeaz arduratzen dira.
Soldadu estandarrak dira, hauetatik abiatuta inperioak behar dituen aldaera ezberdinak irtetzen direlarik:
* Soldadu esploratzaileak
* Hareetako soldaduak
* soldadu espazialak
* elurretako soldaduak
Tropa inperialak dira Antzinako Errepublikaren ondarerik nabarmenena, behinola Kamino planetan sortutako klon soldaduzko armada bat izan zuena. Klon hauek denborarekin klonak ez ziren soldaduekin nahasten joan ziren eta tropa inperialak izaten amaitu zuten.
Han Solo izan zen horietako bat garai batean.

## Bitxikeriak

Stormtrooper efektuari izena ematen dio.

## Kanpo estekak

* Datuak: Q51785
* Multimedia: Stormtroopers / Q51785
# Top Secret!

Top Secret! 1984ko Jim Abrahams, David Zucker eta Jerry Zucker estatubatuar zinema zuzendariek zuzendutako espioitza komedia filma bat da. Val Kilmer, Lucy Gutteridge, Omar Sharif, Peter Cushing, Michael Gough, Jeremy Kemp eta Christopher Villiers aktoreek antzeztu zuten. Bitxikeria gisa, gaur aski ospetssua den orduko Val Kilmer aktore gaztearen estreineko filma izan zen.
Filma berez, Elvis Presley eta Gerra Hotzari buruzko espioitza filmeen parodia bat da.

## Argumentua

Oharra: Atal honek istorio osoa edo amaiera argitzen du.
Nick Rivers (Val Kilmer) pop abeslaria (bere abestiak modu susmagarrian Elvis Presley, The Beach Boys eta Little Richard musikarien antzekoak dira), Ekialdeko Alemaniako landa musika jaialdi batean parte hartzeko asmoz joan da (kurioski eta historia eedo errealitateari batere jarraitu gabe, Ekialdeko Alemania oraindik nazien kontrolpean eta Frantziako Erresistentziaren erasopean dago). Bitartean, Rivers Erresistentziaren kide bilakatu eta Hillary Flammond (Lucy Gutteridge) neska ederraren laguntzaz haren aita (Michael Gough) erreskatatzera abiatuko dira, hain zuzen ere, alemaniarrek preso hartu duten zientzialari buruargia, Polaris mina hilkorran lan egin dezan.
Filman zehar atzetik aurrera filmatutako eszena bartean Omar Sharif (Cedric agentea) eta Peter Cushing (liburudendako suediar jabea) aktoreen antzezpen laburrak ere ikus daitezke.

## Aktoreak

* Val Kilmer: Nick Rivers
* Lucy Gutteridge: Hillary Flammond
* Christopher Villiers: Nigel "The Torch", Erresistentziako buruzagia
* Jeremy Kemp: Streck jenerala
* Omar Sharif: Cedric agentea
* Peter Cushing: liburudendako jabea
* Michael Gough: Paul Flammond doktorea
* Warren Clarke: von Horst kolonela
* Harry Ditson: Du Quois, Erresistentziako kidea
* Jim Carter: Déjà Vu, Erresistentziako kidea
* Eddie Tagoe: Chocolate Mousse, Erresistentziako kidea
* John Sharp: Maitre'D
* Ian McNeice: souvenir saltzaile itsua
* Gertan Klauber: Berlingo alkatea
* Richard Mayes: Vladimir Biletnikov
* Doug Robinson: Kruger sarjentua
* Dimitri Andreas: Latrine, Erresistentziako kidea

## Kanpo estekak

* Top Secret! filmaren IMDBko fitxa irakurgai (Ingelesez)
* Top Secret! filmaren trailer edo iragarkia ikusgai. Youtube.com (Ingelesez)
* Datuak: Q506452
# Topa dagigun

Topa dagigun Oskorri taldearen abestia da, Georgiako Suliko doinu herrikoia ren doinua erabiltzen duena. Abestiaren hitzak Jon Sarasuak sortu zituen, aldiz Oskorri taldeak moldatu eta ezagutarazi zuen. Oskorriren abesti oso ezaguna da. 1996an, Getxoko Fadura frontoian, Oskorrik zuzeneko 25 kantu-urte diskoan sartu zuten. Gau ahaztezin hartan Kukubiltxo antzerki-taldeak ere parte hartu zuen, eta luxuzko musikari eta bestelako gonbidatu batzuek ere bai: Martin Carthy, Niko Etxart, Joserra Fernandez, Pedro Guerra, Gwendaleko kide batzuk, Kepa Junkera, Mikel Laboa, Fermin Muguruza, Liam O'Flynn, Ruper Ordorika, Juan Carlos Perez, Albert Pla, Anton Reixa, Jon Sarasua, Joseba Tapia, Patrick Vaillant eta Gabriel Yacoub.
* Oskorri taldea
* Jon Sarasua, hitzen egilea

## Hitzak

Honela da behin eta berriro errepikatzen den bertsoa:
| « | Topa Dagigun Errioxar, Baigorriko, Bakio nahiz Getariko topa dagigun eta bakean bizi gaitezen betiko. | » |

## Erreferentziak

* ↑ (Gaztelaniaz) Taldea, elkar. «Oskorriri zor dioguna - PostData» postdata.elkar.eus (Noiz kontsultatua: 2020-08-11).

## Ikus, gainera

* Aita-semeak
* Bizkaiko aberatsak
* Euskaldun berriaren balada
* Furra furra
* Gaztelugatxe (abestia)
* Gora ta gora beti
* Insumisioarena
* Ostatuko neskatxaren koplak
* Violetaren martxa

## Kanpo estekak

* Guretzat (Oskorri) Gabi de la Mazak karaokerako prestatua. Youtube
* Topa dagigun abestia OSKORRI - HAUXE DA DESPEDIDIA - Kontzertua. Oskorriren azken kontzertuan, Elkar argitaletxea, Youtube
* Datuak: Q108937005
# Topaketa (argipena)

Topaketa hitzak adiera zenbait ditu:
* topaketa edo solasaldia, pertsona batzuen arteko bilera gai bati buruz hitz egiteko;
* pluralean , topaketak, kongresu edo jardunaldiak, arlo tekniko edo akademiko baten inguruko bilera-saio multzo bat.
# Top Gun: Maverick

Top Gun: Maverick 2022ko Joseph Kosinski estatubatuar zinema zuzendariaren ekintza-filma da, 1986ko Top Gun filmaren sekuela dena.

## Argumentua

Oharra: Atal honek istorio osoa edo amaiera argitzen du.
Pete Maverick Mitchel AEBetako armadako pilotua da. Hiru hamarkada joan dira armadan sartu zenetik, eta nahi duen tokian dago orain: zeruetan mugak gainditzen, garai batekoak baino aurreratuagoak diren hegazkin militarretan. Graduatu gazte batzuen mehatxua sentituko du, ordea, halako batean. Eta garai bateko lagun min baten semea topatuko du armadan: Bradley Bradshaw tenientea. Misio zail bati egin beharko diote aurre Mitchelek eta pilotu gazteek. Orduan iritsiko da espero gabeko amesgaiztoa Mitcehelentzat.

## Aktoreak

* Tom Cruise: Pete "Maverick" Mitchell
* Miles Teller: Bradley "Rooster" Bradshaw
* Val Kilmer: Tom "Iceman" Kazinsky
* Jennifer Connelly: Penny Benjamin
* Glen Powell: "Hangman"
* Jon Hamm: Cyclone almiranteordea
* Ed Harris: Cole erretro almirantea
* Manny Jacinto: Fritz
* Monica Barbaro: Natasha "Phoenix" Trace
* Charles Parnell: Warlock kontralmirantea
* Jay Ellis: Reuben "Payback" Fitch
* Bashir Salahuddin
* Danny Ramirez
* Lewis Pullman
* Jake Picking
* Jean Louisa Kelly

## Erreferentziak

* ↑ «Pilotua itzuli da, 36 urte geroago» Berria 2022-05-21 CC BY-SA 4.0 lizentziapean.

## Kanpo estekak

* Datuak: Q31202708
* Multimedia: Top Gun: Maverick / Q31202708
# Top Hat

Top Hat (euskarazko Kopazko Kapela), 1935eko Mark Sandrich estatubatuar zinema zuzendariaren komedia musikal film bat da. Sándor Faragó antzerkigilearen Scandal in Budapest eta Aladar Laszlo antzerkigilearen A Girl Who Dares antzezlanetan oinarritua dago. Fred Astaire eta Ginger Rogers aktoreek antzeztu zuten.
Oscar Sarietarako lau izendapen jaso zituen: Film onenaren Oscar Saria, Zuzendaritza artistiko onenaren Oscar Saria (Carroll Clark eta Van Nest Polglase), Jatorrizko abesti onenaren Oscar Saria (Irving Berlin, "Cheek to Cheek") eta Dantza zuzendaritza onenaren Oscar Saria (Hermes Pan, "Piccolino" eta "Top Hat").

## Argumentua

Oharra: Atal honek istorio osoa edo amaiera argitzen du.
Jerry Travers (Fred Astaire) estatubatuar musikal komediaren izarra Londresera iritsi eta bere musikalaren ekoizlea den Horace Hardwicken (Edward Everett Horton) gelan ostatu hartu du. Halabeharrez, beheko gelan ostatu hartu duen Dale Tremont (Ginger Rogers) modelo ederra ezagutuko du. Neska, nahastu, eta Hardwick dela pentsatuko du, eta ezkondua dagoela jakitean, benetan, eta hark jakin ez arren, bere laguna den Madgekin (Helen Broderick), Jerryri ezezkoa eman eta bere nagusia den Alberto Beddini (Erik Rhodes) jostunarekin Veneziara bidaiatuko du, bertan harekin ezkonduz.

## Aktoreak

* Fred Astaire: Jerry Travers
* Ginger Rogers: Dale Tremont
* Edward Everett Horton: Horace Hardwick
* Erik Rhodes: Alberto Beddini
* Helen Broderick: Madge Hardwick
* Eric Blore: Bates
* Lucille Ball: Loredendako langilea
* Gino Corrado: Veneziako hoteleko harreragilea
* Leonard Mudie: Lore saltzailea
* Dennis O'Keefe: Igoigailu erabiltzailea / Dantzaria
* Tom Ricketts: Nervous Thackeray Clubeko zerbitzaria (krediturik gabe)

## Kanpo estekak

* IMDBko fitxa irakurgai (Ingelesez)
* Datuak: Q1139031
* Multimedia: Top Hat / Q1139031
# Top manta

    Artikulu hau jarduerari buruzkoa da; beste esanahietarako, ikus «Top (argipena)».
Top manta Espainian XX. mendearen amaieran eta XXI. mendearen hasieran pirateriaz ekoiztutako musika eta film-diskoak eta beste imitazio produktuak kalean saltzeko jarduerari deritzo. Gehienetan etorkinek bizimodua ateratzeko jarduera zen. Izenak produktuak lurrean zabaltzeko erabiltzen zuten manta edo burusiari egiten dio erreferentzia, korrika eta presaka biltzen zutena muturreko soka batetik tiraka, polizia haien bila zihoazela ohartu bezain laster. Lanbide horretan jarduten zutenei mantero deitzen zitzaien.

## Kanpo estekak

* Datuak: Q3327951
* Multimedia: Top manta / Q3327951
# Topacio Fresh

Topacio Fresh (Rosario, Argentina, 1973ko abenduaren 26a) argentinar abeslari, aktore, dantzari eta artegile transexuala da. 2002a geroztik Espainian bizi da. Ezaguna da Fangoria musika-taldean parte hartzeagatik, Madrilen artelanak erakusteagatik eta Las Brujas de Zugarramurdi filmean aktore egoteagatik.

## Kanpo estekak

* Topacio Freshen webgune ofiziala
* Datuak: Q16302527
* Multimedia: Topacio Fresh / Q16302527
# Top Gun

Top Gun 1986ko Tony Scott estatubatuar zinema zuzendariaren ekintza filma bat da. Bertan, Tom Cruise, Kelly McGillis, Val Kilmer, Anthony Edwards eta Tom Skerritt aktoreek antzeztu zuten.
Filmak Take My Breath Away abestiari esker Jatorrizko abesti onenaren Oscar Saria irabazi zuen (Giorgio Moroder, Tom Whitlock eta Berlin).
Izandako arrakastari esker eta filma honetako formula errepikatuz Tony Scott zuzendariak 1990ean Days of Thunder ("Trumoi Egunak") filma estreinatu zuen, honetan ere Tom Cruise aktorea protagonista izan zelarik.
Top Gun: Maverick (2022) jarraipena du.

## Argumentua

Oharra: Atal honek istorio osoa edo amaiera argitzen du.
Ameriketako Estatu Batuetako Itsas Armadak borroka tekniketan adituak izango diren promozio bat aurrera ateratzeko asmoz eliteko hegazkin pilotu eskola ireki berri du. Akademia Top Gun ezizenez ezaguna da, bertan pilotu ausart eta odol hotzekoenak entrenatzen dira, F-14 batean hegan doazela muturreko egoeretan ez urduritzeko eta soinuaren muga zirkinik egin gabe apurtzeko gai direnak. Eskole honetara "Maverick" (Tom Cruise) gaztea iritsi da, bere pilotatzeko modu erosko baina disdiratsuari esker aski ospetsua dena.

## Aktoreak

* Tom Cruise: Pete Mitchell (Top Gun)|Pete "Maverick" Mitchell
* Kelly McGillis: Charlotte "Charlie" Blackwood
* Val Kilmer: Tom "Iceman" Kazansky
* Anthony Edwards: Nick "Goose" Bradshaw
* Tom Skerritt: Mike "Viper" Metcalf
* Michael Ironside: Rick "Jester" Heatherly
* John Stockwell: Bill "Cougar" Cortell
* Barry Tubb: Leonard "Wolfman" Wolfe
* Rick Rossovich: Ron "Slider" Kerner
* Tim Robbins: Sam "Merlin" Wells
* Clarence Gilyard, Jr.: Marcus "Sundown" Williams
* Whip Hubley: Rick "Hollywood" Neven
* James Tolkan: Tom "Stinger" Jordan
* Meg Ryan: Carole Bradshaw
* Adrian Pasdar: Charles "Chipper" Piper
* Duke Stroud: Johnson, aire eskolako zuzendaria
* Linda Rae Jurgens: Mary Metcalf

## Erreferentziak

* ↑ (Ingelesez) Pingitore, Silvia. (2022-04-01). «Remember Top Gun's song "Take My Breath Away" in 1986? Exclusive interview with John Crawford of Berlin» the-shortlisted.co.uk (Noiz kontsultatua: 2022-05-14).

## Kanpo estekak

* Top Gun filmaren IMDBko fitxa irakurgai (Ingelesez)
* Datuak: Q110138
* Multimedia: Top Gun (film, 1986) / Q110138
# Topaketa Errunikoak

Topaketa Errunikoak 1998 urteaz geroztik Errenterian urtero ospatzen den jokozaleen bilkura da, bereziki mahai-joko eta rol-jokoen inguruan, herriko Atlas elkarteak antolaturik. Topaketak Aste Santuko oporraldiko egunetan ospatzen dira Galtzaraborda auzoko kiroldegian, non bertaratzen direnentzat lo egiteko lekua eta bestelako zerbitzuak ere eskaintzen zaizkien.

## Kanpo estekak

* (Gaztelaniaz) Topaketa Errunikoak webgunea.
* Datuak: Q12268068
* Multimedia: Topaketa Errunikoak / Q12268068
# Topa

Topa, brindis edo txin-txin edaten ari diren talde bateko kideek edalontziak altxa eta horiek elkar jotzeko ohitura da, zerbait ospatu, zorionak opa edo norbait gogoratzeko.

## Kanpo estekak

* Datuak: Q154168
* Multimedia: Toasting / Q154168
# The Exploited

The Exploited Eskozia aldeko punk musika taldea da.

## Taldekideak
### Egungo taldekideak

* Wattie Buchan - Ahotsa
* Irish Rob - Baxua
* Wullie Buchan - Bateria
* Gav - Gitarra

### Lehenagoko taldekideak
#### Gitarra

* Hayboy (Steve) (1979-1980)
* “Big” John Duncan aka Jeff le Rennais (1980-1983)
* Karl “Egghead” Morris (1983-1985)
* Mad Mick (1985)
* Nig (Nigel Swanson) (1987-1989)
* Gogs (Gordon Balfour) (1989-1991)
* Fraz (Fraser Rosetti) (1991-1995)
* Arf (Arthur Dalrymple) (1990)
* Jamie Buchan (1995-96)
* Robbie ( 2001 -2007)
* Faishal ( 2007 -2009)

#### Baxua

* Mark Patrizio (1979-1980)
* Gary McCormack (1980-1983)
* Billy Dunn (1983-1984, 1996-1997)
* Wayne Tyas (1984-1985, 1986)
* “Deptford” John Armitage (1985-1986)
* Tony Lochiel (1986-1987)
* Smeeks (Mark Smellie) (1987-1993)
* Jim Gray (1993-1996)
* Dave Peggie (2002-2003)
* Mikie (2003- ?)
* Jordan Switzer (2007- egun)

#### Bateria

* Jimbo (Jim Park) (1979)
* Dru Stix (Andrew Campbell) (1979-1982)(R.I.P)
* Danny Heatley (1982)
* Steve Roberts (1982)(Troops of Tomorrow albumean)
* Tony Martin (1989-1991)
* Reiner (1997)
* Daniel Lynch (1998-2000)
* Willie Buchan (1982tik)
* Ian Purdie(Pud) (1991-1992)

## Diskografia
### Estudioan grabatuak

* Punk's Not Dead - 1981
* Troops of Tomorrow - 1982
* Let's Start a War (Said Maggie One Day) - 1983
* Horror Epics - 1985
* Death Before Dishonour - 1987
* The Massacre - 1990
* Beat the Bastards - 1996
* Fuck the System - 2003

### Singleak

* "Army Life" - 1980 (EP)
* "Exploited Barmy Army" - 1980 (EP)
* "Dogs of War" - 1981
* "Dead Cities" - 1981 (EP)
* "Attack/Alternative" - 1982
* "Computers Don't Blunder" - 1982
* "Troops of Tomorrow" - 1982
* "Rival Leaders" - 1983 (EP)
* "Fuck the U.S.A." - 1983

### Beste taldeekin grabatutako albumak

* Don't Let 'Em Grind You Down (Anti-Pasti taldearekin) - 1981
* Britannia Waives The Rules (Chron Gen & Infa Riot taldeekin) - 1982
* Apocalypse Punk Tour 1981 (The Anti-Nowhere League, Chron Gen, Anti Pasti & Discharge taldeekin) - 1992

### Zuzeneko albumak

* On Stage - 1981
* Apocalypse Tour - 1981
* Live At The Whitehouse - 1985
* Live And Loud - 1987
* Live Lewd Lust - 1989
* Don't Forget The Chaos - 1992
* Live In Japan - 1994
* Live at the White House-1996
* 25 Years of Anarchy and Chaos-2005

### EPak

* Jesus Is Dead - 1986 (12")
* War Now - 1988 (12")

### Bideoak

* Live At The Palm Cove - 1983
* Sexual Favours - 1987
* The Exploited: 83-87 (1993)
* Live In Japan - 1993
* Alive At Leeds - 1995
* Rock and Roll Outlaws - 1995
* Buenos Aires 93 (1996)
* Beat 'Em All - 2004

### Besto of bildumak

* Totally Exploited - 1984
* Castle Masters Collection - 1990
* Apocalypse '77 - 1992
* Singles Collection - 1993
* Dead Cities - 2000
* Punk Singles & Rarities 1980-83 (2001)
* The Best Of The Exploited - Twenty Five Years Of Anarchy And Chaos (2004)
* Complete Punk Singles Collection - 2005

### Bildumak

* "Oi! - The Album" - 1980
* "Lords Of Oi!" - 1997

## Kanpo estekak

* Webgune ofiziala
* Datuak: Q117684
* Multimedia: The Exploited / Q117684
# The Eyes of Tammy Faye (2021eko filma)

The Eyes of Tammy Faye 2021eko Michael Showalter estatubatuar zinema zuzendariaren film dramatikoa da.

## Argumentua

Oharra: Atal honek istorio osoa edo amaiera argitzen du.
Tammy Faye Bakker telebista-predikatzaile ebanjelistaren igoera, erorketa eta erredentzioaren ikuspegi intimoa. 1970eko eta 1980ko hamarkadetan, Tammy Fayek eta bere senarrak, Jim Bakkerrek, ia ezerezetik abiarazi duten munduko erlijio-katerik handiena, baita parke tematiko bat ere, eta ospe izugarria izan zuten bidaltzen zituzten maitasun, onarpen eta oparotasunezko mezuei esker.

## Aktoreak

* Jessica Chastain: Tammy Faye Bakker
** Chandler Head: Tammy Faye (gaztea)
* Andrew Garfield: Jim Bakker
* Cherry Jones: Rachel LaValley
* Vincent D'Onofrio: Jerry Falwell
* Fredric Lehne: Fred Grover
* Louis Cancelmi: Richard Fletcher
* Sam Jaeger: Roe Messner
* Gabriel Olds: Pat Robertson
* Mark Wystrach: Gary Paxton
* Jay Huguley: Jimmy Swaggart

## Erreferentziak

* ↑ sansebastianfestival.com

## Kanpo estekak

* Datuak: Q73537423
* Multimedia: The Eyes of Tammy Faye / Q73537423